Indrek Särg

Indrek Särg (sündinud 26. aprillil 1966) on eesti kirjandustegelane, pedagoog ja poliitik.                                                   

Haridus
Indrek Särg lõpetas Tartu Ülikooli eesti filoloogina 1990. aastal ning täiendkoolituse juhtimise alal 2005. aastal Tallinna Ülikoolis.

Akadeemiline tegevus

Ta on töötanud õpetajana Hugo Treffneri Gümnaasiumis, õpetajana Tartu Kristlikus Põhikoolis majandusdirektorina Tartu Lastekunstikoolis, õppejõuna Tartu Õpetajate Seminaris, Tartu Ülikoolis ja Tartu Teoloogia Akadeemias, külalisõppejõuna Mordva Riiklikus Ülikoolis ning esinenud külalisloengutega Helsingi ja Tampere ülikoolides.Eesti Konservatiivse Rahvaerakonna Tartu ringkonna esimeheks valiti Indrek Särg 1998. aasta lõpul õpetas ta Avatud Eesti Fondi toel Tartu Ülikooli magistrandina Saranski Ülikoolis eesti keelt ja kirjandust.

Muu keele ja kirjandusega seotud töö ja tegevus
Ta on töötanud 1980. aastatel Kostabi lehe toimetajana ja kooliõpetajana, avaldanud kirjandusest ja kultuuripoliitikast retsensioone, ülevaateid ja esseid ajakirjades Vikerkaar ja Looming.

Särg on korraldanud rahvusvahelisi teaduskonverentse, ekspeditsioone sugulasrahvaste uurimiseks ja ühistegevuse konverentse. Särg kuulub Eesti Kirjanduse Seltsi juhatusse ja MTÜ Kesk-Eesti Metsaomanikud toimkonda.Indrek Särg, Mõtteid metsandusliku ühistegevuse konverentsilt, Eesti Mets, 3/2011 Ta on Tartu Noorte Autorite Koondise liige. Särg on toimetanud NAKi almanahhe "AlmaNAK" (1988–1989) ja "Hea raamat" (1998).

Poliitiline tegevus
Jaanuaris 2015 astus Särg Eesti Konservatiivse Rahvaerakonna liikmeks.
pisi|Indrek Särg rääkimas rahvaga Konservatiivide Klubis 8.10.2021
Ta kandideeris Tartus 2015. aasta Riigikogu valimistel ja kogus 116 häält.Detailne hääletamistulemus 

Pärast valimisi sai Särjest erakonna Tartu ringkonna esimees. Ta lubas hakata korraldama Tartus väitlusüritusi, kaasata senisest enam erakonna töösse seeniore ja korraldada noorteliikumise Sinine Äratus üritusi.

2017. aasta KOV valimistel valiti ta 1604 häälega Tartu linnavolikokku.https://kov2017.valimised.ee/valimistulemus-vald.html#0793

2019. aasta Riigikogu valimistel Tartus sai Indrek Särg 2223 häält. Eesti merekooli Tartu filiaali juhataja ja EKRE Tartu ringkonna juht Indrek Särg kogus valimistel 2223 häält.

28. mail 2019. aastal heideti ta EKRE juhatuse koosoleku otsusel erakonnast välja, kuna ta olevat korduvalt ja jämedalt rikkunud erakonna põhikirja. Rikkumiste seas toodi välja erakonnatöö takistamine ning valimiskampaania ajal teistele EKRE kandidaatidele Jaak Valgele ja Ruuben Kaalepile vastu töötamine. Väljaheitmise tõttu kaebas Särg hiljem erakonna kohtusse.

14.09.2021 asutas Tartus koos Sten-Hans Vihmariga MTÜ Konservatiivide Klubi.

Viited

Välislingid
 Indrek Särg, Taive Särg. "Venemaa südames ei soovi keegi eneseteadvuse tõusu" Postimees, 30. aprill 1999
 Indrek Särg. "Kirjandus ja konservatiivsus Tartu moodi" Eesti Päevaleht, 30. oktoober 1996
 Sven Kivisildnik, Indrek Särg. "Eesti gayluule järjekordne algus. Hando Runnel" (ettekanne konverentsil "Traditsioon ja pluralism", 7.–9. juuni 1996 Nüplis)
Helen Mihelson. EKRE piirkonnajuhid lubaduste ärakukkumisest suurt ei hooli. Postimees, 20. märts 2019

Kategooria:Eesti toimetajad
Kategooria:Eesti õpetajad
Kategooria:Eesti Konservatiivse Rahvaerakonna poliitikud
Kategooria:Hugo Treffneri Gümnaasiumi õpetajad
Kategooria:Tartu Ülikooli filoloogiateaduskonna vilistlased
Kategooria:Sündinud 1966